
Ανάκληση της απόφασης για αναστολή χορήγησης οικοδομι¬ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 52891/3371 (1) 

Τροποποίηση του ρυμοτομικού σχεδίου του δήμου Ερέτριας (Ν. Εύ¬ 
βοιας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 
17.7.1923 «περί σχεδίων πόλεων κλπ.» (Α’ 228) όπως μεταγε¬ 
νέστερα τροποποιήθηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 
«Περί αυατάσεως Υπουργείου Χωροταξίας, Οικισμού και Περι¬ 
βάλλοντος» (Α’ 57). 

3. νΓις διατάξεις του υπ’ αρ. 842/1980 Π.Δ/τος «Περί 
απλουστεύσεως της διαδικασίας κατά την έκδοσιν διοικητικών τι- 
νών πράξεων ατομικού χαρακτήρος κλπ. (Α’ 208). 

4. Τις διατάξεις της παρ. 1 του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α’ 137). 

5. Την υπ’ αρ. 43708/2151/7.7.1987 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Εξαί¬ 
ρεση από την αρμοδιότητα του Νομάρχη ως προς την τροποποί¬ 
ηση σχεδίου πόλεως και καθορισμό όρων και περιορισμών δόμη¬ 
σης της Ερέτριας (Ν. Εύβοιας)» (Β’ 446/1987). 

6. Την υπ’ αρ. Γ4δ/15883/1903/8.2.1988 κοινή απόφαση 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
(Β’ 142). 

7. Τις υπ’ αρ. 62/1988, 67/1988 και 54/1989 γνωμοδο¬ 
τήσεις του δημοτικού συμβουλίου Ερέτριας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8. Την υπ’ αρ. 157/1989 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος, αποφασί¬ 
ζουμε: 

1. Εγκρίνεται η τροποποίηση του ρυμοτομικού σχεδίου Ερέ¬ 
τριας (Ν. Εύβοιας) στο χώρο πρασίνου, που καθορίστηκε με το 
από 30.6.1962 διάταγμα (Δ’ 94/1962) και περικλείεται από 
την Εθνική οδό Χαλκίδας - Λεπουρίων, τις οδούς Αριστ. Φιλόξε¬ 
νους, Φιλοσόφου Μενεδήμου και τη Θάλασσα, με τον αποχαρα¬ 
κτηρισμό αυτού και μετατροπή του σε οικοδομήσιμο και κοινό¬ 
χρηστο χώρο, όπως' φαίνεται στο σχετικό πρωτότυπο διάγραμμα 
σε κλίμακα 1:500 και θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αρ. 52891/1989 
πράξη του. 

Ακριβές αντίγραφο του παραπάνω διαγράμματος θα είναι 
αναρτημένο για είκοσι (20) ημέρες από τη δημοσίευση της πα¬ 
ρούσας απόφασης στην Εφημερίδα της Κυβερνήσεως στο τμήμα 
Αρχείου Σχεδίων της Δ/νσης Τοπογραφικών Εφαρμογών του 
Υπουργείου Περιβάλλοντος, Χωροταξίας και Δημοσίων Έργων, 
οδός Αμαλιάδος 17, για να λάβουν γνώση οι ενδιαφερόμενοι. 

2. Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Αθήνα, 13 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
-♦- 

Αριθ. 52897/3393 (2) 

Χαρακτηρισμός ως διατηρητέου του κτιρίου που βρίσκεται στον 

Πειραιά στην οδό Υγείας 1 και Ακτή Θεμιστοκλέους και καθο¬ 
ρισμός ειδικών όρων και περιορισμών δόμησης». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/ 
1985 «Γενικός Οικοδομικός Κανονισμός» (Α' 210), όπως τροπο¬ 
ποιήθηκαν με το άρθρο 1 (παρ. 1 και 2) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις (Α' 91). 

2. Τις διατάξεις της υπ’ αρ. Γ4δ 15883/1903/8.2.1988 
κοινής απόφασης του Υπουργού Προεδρίας της Κυβερνήσεως και 
του Αναπληρωτή Υπουργού Περιβάλλοντος, Χωροταξίας και 
Δημοσίων Έργων (Β' 142). 

3. Την από 26.7.1988 αιτιολογική έκθεση της Δ/νσης Πολε- 
οδομικού Σχεδιασμού, τμήμα Παραδοσιακών Οικισμών. 

4. Την από 16.11.1988 (αριθμ. πρωτ. 81458/10215) έν¬ 
σταση και τις αντιρρήσεις των Θεόδωρου Αργουδέλη και Μαρίας 
συγ. Θεοδώρου Αργουδέλη. 

5. Την άπό 4.4.1989 εισήγηση της Δ/νσης Πολεοδομικού 
σχεδιασμού τμήμα Παραδοσιακών Οικισμών, παρατηρήσεις στις 
αντιρρήσεις των ενδιαφερομένων, αποφασίζουμε: 

Γ. Χαρακτηρίζεται ως διατηρητέο το διόροφο κτίριο που βρί¬ 
σκεται στον Πειραιά, στην οδό Υγείας 1 και Ακτή Θεμιστοκλέους 
(Μουτσοπούλου) φερόμενο ως ιδιοκτησία Θεόδωρου και Μαρίας 
Αργουδέλη, όπως φαίνεται στο σχετικό πρωτότυπο διάγραμμα σε 
κλίμακα 1:2500 που θεωρήθηκε από τον Προϊστάμενο της Δ/ 
νσης Τοπογραφικών εφαρμογών με την υπ’ αρ. 52897/1989 
πράξη του. Ακριβές αντίγραφο του διαγράμματος αυτού θα είναι 
αναρτημένο για είκοσι (20) ημέρες τουλάχιστον από τη δημο¬ 
σίευση της απόφασης αυτής στο τμήμα Αρχείου Σχεδίων της Δ/ 
νσης Τοπογραφικών Εφαρμογών του Υπουργού ΠΕ.ΧΩ.Δ.Ε. 
οδός Πουλίου και Αμαλιάδος 17 για να λάβουν γνώση οι ενδιαφε¬ 


ρόμενοι. 

2. Στο χαρακτηριζόμενο ως διατηρητέο κτίριο απαγορεύεται 
. κάθε αφαίρεση, αλλοίωση ή καταστροφή των επί μέρους αρχιτε¬ 
κτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστά¬ 
σεων, η ενίσχυση του φέροντα οργανισμού, η εσωτερική διαρρύθ¬ 
μιση καθώς και επεμβάσεις για λόγους λειτουργικούς, εφόσον δεν 
αλλοιώνεται ο αρχιτεκτονικός χαρακτήρας του διατηρητέου κτι¬ 
ρίου. 

4. Απαγορεύεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν 
για την χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό και 
εσωτερικό του διατηρητέου κτιρίου και στον περιβάλλοντα χώρο 
του, καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας απόφασης αρχίζει από τη δημο- 
'·) της στην Εφημερίδα της Κυβερνήσεως. 

Αθήνα, 13 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
-- 

Αριθ. 53580/3531 (3) 

Σφράγιση ακινήτων που βρίσκονται στην περιοχή Πλάκας της 
. πόλης των Αθηνών σε περίπτωση χρήσεων αυτών διαφορετι¬ 
κών από εκείνες, που προβλέπονται από τις ισχύουσες στην 

περιοχή πολεοδομικές διατάξεις». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 5 του άρθρου 22 του Ν. 1650/86 
(ΦΕΚ 160/Α). 

2. Την από 16.3.1987 αιτιολογημένη έκθεση της Δ/νσης 
Παραδοσιακών Οικισμών και Περιβάλλοντος (Γ7). 

3. Την υπ’ αρ. 44242/2361/17.4.89 απόφαση «Σφράγιση 
ακινήτων σε περίπτωση μεταβολής της χρήσεως» (ΦΕΚ 308/Β 
24.5.89), αποφασίζουμε: 

1) Επιβάλλεται η σφράγιση, σύμφωνα με την υπ’ αρ. 44242/ 
2369 17.4.89 (ΦΕΚ. 308Δ) απόφαση, των ακινήτων που βρί¬ 
σκονται στην περιοχή Πλάκας της πόλης των Αθηνών, όπως η \ 
περιοχή προσδιορίζεται με το άρθρο 1 του από 2:9.1986 Π.Δ/ | 
τος «Καθορισμός ειδικών χρήσεων γης στην περιοχή της Πλάκας | 
του ρυμοτομικού σχεδίου Αθηνών» (ΦΕΚ 875/Δ), όταν τα ακί- ] 
νητα αυτά χρησιμοποιούνται διαφορετικά από τις χρήσεις, οι 
οποίες καθορίζονται από τις πολεοδομικές διατάξεις, που ισχύουν'] 
κάθε φορά στην περιοχή. 

2) Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 20 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 52895/3375 (4) 

Τροποποίηση του ρυμοτομικού σχεδίου Αθηνών στην περιοχή 
Αγίου Ιωάννη Κυνηγού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος της 17.7.1923 «περί σχεδίων 
πόλεων κλπ.» όπως μεταγενέστερα τροποποιήθηκαν και συμπλη¬ 
ρώθηκαν και ειδικότερα τα άρθρα 3 και 70. 

2. Τις διατάξεις του υπ’ αρ. 842/1980 Π.Δ/τος «περί απλου- 
στεύσεως της διαδικασίας κατά την έκδοσιν διοικητικών τινών 
πράξεων ατομικού χαρακτήρος κλπ.» (ΦΕΚ 208/Α). 

3. Τις διατάξεις του Ν. 1032/1980 «περί συστάσεως Υπουρ¬ 
γείου Χωροταξίας, Οικισμού και Περιβάλλοντος» (ΦΕΚ 57/Α) 
και ειδικότερα τα άρθρα 2, 3 και 7. 

4. Τις διατάξεις του Ν. 1558/85 «Κυβέρνηση και Κυβερνη¬ 
τικά όργανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’ αριθ. Γ4/δ/15883/1903/8.2.1988 κοινή από¬ 
φαση του Υπουργού Προεδρίας της Κυβερνήσεως και του Ανα¬ 
πληρωτή Υπουργού Περιβάλλοντος, Χωροταξίας και Δημοσίων 
Έργων (ΦΕΚ 142/Β). 

6. Τις διατάξεις του υπ’ αριθ: 183/1986 Π.Δ/τος «Έγκριση 
Τροποποιήσεων σχεδίων πόλεων και καθορισμός όρων και περιο¬ 
ρισμών δόμησης από τους νομάρχες (ΦΕΚ 70/Α) και ειδικότερα 
το άρθρο 2 παρ. β. 

7. Το υπ’ αρ. 41383/4250/12.12.86 έγγραφο της Δ/νσης 
Γ2 προς το δήμο Αθηναίων για τήρηση της νόμιμης διαδικασίας 
και ότι η προθεσμία του άρθρου 30 (παρ. 3) του Π.Δ/τος 86/85 
(ΦΕΚ 27/Α) πέρασε άπρακτη. 

8. Τις υπ’ αριθ. 532/82,335/86 και 241/1988 γνωμοδο¬ 
τήσεις του Κεντρικού Συμβουλίου Χωροταξίας, Οικισμού και Πε¬ 
ριβάλλοντος, αποφασίζουμε: 

1. Εγκρίνεται η τροποποίηση του ρυμοτομικού σχεδίου Αθη¬ 
νών στην περιοχή Αγίου Ιωάννη του Κυνηγού, και ειδικότερα 
στην συμβολή της οδού Κασομούλη και του πεζοδρόμου, που 
εγκρίθηκε με την υπ’ αριθ. Γ42361/4087/11.2.81 κοινή από¬ 
φαση των Υπουργού Χωροταξίας, Οικισμού και Περιβάλλοντος 
και Υφυπουργού Γεωργίας (ΦΕΚ 150/Δ), με τη μετατόπιση των 
ρυμοτομικών γραμμών, όπως φαίνεται στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αρ. 
52895/1988 πράξη του. 

Ακριβές αντίγραφο του παραπάνω διαγράμματος θα είναι 
αναρτημένο για 20 ημέρες τουλάχιστον από τη δημοσίευσή της 
απόφασης αυτής στην Εφημερίδα της Κυβερνήσεως, στο τμήμα 
Αρχείου Σχεδίων της Δ/νσης Τοπογραφικών Εφαρμογών, του 
Υπουργείου ΠΕ.ΧΩ.Δ.Ε., οδός Πουλίου και Αμαλιάδος 17, για 
να λάβουν γνώση οι ενδιαφερόμενοι. 

2. Η ισχύς της παρούσας απόφασης, αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνμί 11 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


Αριθ. 53449/3455 (5) 

Χαρακτηρισμός ως διατηρητέου του κτιρίου που βρίσκεται επί 

των οδών Ασημ. Φωτήλα και Βύρωνος 5 εντός του ρυμοτομι¬ 
κού σχεδίου δήμου Πατρέων (Ν. Αχαΐας) και καθορισμός ειδι¬ 
κών όρων και περιορισμών δόμησης». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: . 

1. Τις διατάξεις των άρθρων 3 και 4 (παρ. 2) του Ν. 1577/ 
1985 «Γενικός Οικοδομικός Κανονισμός» (Α' 210), όπως τροπο¬ 
ποιήθηκαν με το άρθρο 1 (παρ. 1 και 2) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις (Α’ 91). 

2. Τις διατάξεις της υπ’ αριθ. 15883/1903/8.2.198.8 κοι¬ 
νής απόφασης του Υπουργού Προεδρίας της Κυβερνήσεως και 
του Αναπληρωτή Υπουργού Περιβάλλοντος, Χωροταξίας και 
Δημοσίων Έργων (Β’ 142). 

3. Την από 25.11.1987 αιτιολογική έκθεση της Δ/νσης Γ7 
την οποία υιοθετεί η Δ/νση Παλεοδομικού Σχεδιασμού, με το υπ’ 
αριθ. 306/89 υπηρεσιακό της σημείωμα. 

4. Τις διατάξεις οτυ άρθρου 5 παρ. 1 και παρ. 2 εδ. γ του υπ’ 
αριθ. 51 Π.Δ/τος «Οργανισμός Υπουργείου Περιβάλλοντος Χω¬ 
ροταξίας και Δημόσιων Έργων» (Α’ 19/88). 

5. Το υπ’ αριθ. Χ15721/23.12.87/15.3.88 έγγραφο του 
Τμήματος Πολεοδομίας και Πολεοδομικών Εφαρμογών Νομαρ¬ 
χίας Αχαΐας προς την ενδιαφερόμενη και το γεγονός ότι η προθε¬ 
σμία της παρ. 2 του άρθρου 4 του Ν. 1577/1985 παρήλθε 
άπρακτη, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται 
εντός του ρυμοτομικού σχεδίου δήμου Πατρέων (Ν. Αχαΐας) επί 
των οδών Ασημ. Φωτήλα και Βύρωνος αριθ. 5, φερόμενο ως 
ιδιοκτησία της Ρένας Στάμούλη, όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:1000 που έχει θεωρηθεί από τον Προϊστάμενο της Δ/νσης Το¬ 
πογραφικών Εφαρμογών με την υπ’ αριθ. 53449/1989 πράξη 
του. 

Ακριβές αντίγραφο του παραπάνω διαγράμματος θα είναι 
αναρτημένο επί 20 ημέρες τουλάχιστον από τη δημοσίευση της 
παρούσας απόφασης στην Εφημερίδα της Κυβερνήσεως, στο 
Τμήμα Αρχείου Σχεδίων της Δ/νσης Τοπογραφικών Εφαρμο¬ 
γών του Υπουργείου Περιβάλλοντος, Χωροταξίας και Δημοσίων 
Έργων οδός Πουλίου και Αμαλιάδος 17, για να λάβουν γνώση οι 
ενδιαφερόμενοι. . . 

2. Διατηρητέο χαρακτηρίζεται το αρχικό κτίριο και οι εναρμο¬ 
νιζόμενες με.'αυτό μεταγενέστερες προσθήκες, όχι όμως και τα 
κάθε είδους υπάρχοντα προσκτίσματα που «αλλοιώνουν την μορφή 
του. Ο καθορισμός των προσκτισμάτων και των επεμβάσεων που 
πρέπει να γίνουν σε αυτά πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, αλλοίωση ή καταστροφή των επί μέρους αρχιτε¬ 
κτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκαταστά¬ 
σεων, η ενίσχυση του φέροντα οργανισμού, η εσωτερική διαρρύθ¬ 
μιση καθώς και επεμβάσεις για λόγους λειτουργικούς, εφόσον δεν 
αλλιώνεται ο αρχιτεκτονικός χαρακτήρας του διατηρητέου κτι¬ 
ρίου. 

5α. Αιτήσεις για ανέγερση νέων, κτιρίων στο οικόπεδο ή προ¬ 
σθήκες στο διατηρητέο κτίριο, αποστέλλονται από την πολεοδο- 
μική υπηρεσία στην αμρόδια Δ/νση Πολεοδομικού Σχεδιασμού, 
Τμήμα. Παραδοσιακών Οικισμών του Υπουργείου Περιβάλλο¬ 
ντος, Χωροταξίας και Δημοσίων Έργων με γνώμη της ΕΠΑΕ, 

για ειδικές ρυθμίσεις σύμφωνα με την παρ; 2 του άρθρου 4 του Ν, 
1577/85 περί ΓΟΚ εφόσον δεν παραβλάπτεται το διατηρητέο 
κτίριο και ο χώρος που το περιβάλλει. 

5β. Κατ’ εξαίρεση από το προηγούμενο εδάφιο επιτρέπονται 
προσθήκες περιορισμένων διαστάσεων εφόσον κριθούν απαραίτη¬ 
τες για τη λειτουργική εξυπηρέτηση του κτιρίου μετά από 
έγκριση της ΕΠΑΕ. 

6. Δεν επιτρέπεται η τοποθέτηση φωτεινών ή μη επιγραφών 
καί διαφημίσεων στο διατηρητέο κτίριο. Επιτρέπεται μόνο η το¬ 
ποθέτηση επιγραφών περιορισμένων διαστάσεων που πληροφο¬ 
ρούν για τή χρήση των χώρων του κτιρίου. 

7. Για οποιαδήποτε επέμβαση στο εξωτερικό και εσωτερικό 
του διατηρητέου κτιρίου και στον περιβάλλοντα χώρο του, καθώς 
και για την τοποθέτηση επιγραφών, απαιτείται η έγκριση της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

8. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 18 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
■ -♦- 

Αριθ. 53450/345 6 (6) 

Χαρακτηρισμός ως διατηρητέου του κτιρίου που βρίσκεται επί 

της οδού Μεσολογγίου και Ασημ. Φωτήλα 10 στη Πάτρα (Ν. 

Αχαΐας) και καθορισμός ειδικών όρων και περιορισμών δόμη- 

σης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 3 και 4 (παρ. 2) του Ν. 1577/ 
1985 «Γενικός Οικοδομικός Κανονισμός» (Α210) όπως τροπο¬ 
ποιήθηκε με τις διατάξεις του Ν. 1772/1988 «Τροποποίηση 
διατάξεων του Ν. 1577/1985 «Γενικός Οικοδομικός Κανονι¬ 
σμός» και άλλες σχετικές διατάξεις (Α91). 

2) Την υπ’ αριθμ. 15883/1903/8.2.88 κοινή Απόφαση του 
Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος Χωροταξίας και Δημοσίων Έργων 
(Β142). 

3) Την από 25.11.87 αιτιολογική έκθεση της Δ/νσης Γ7 που 
υιοθετεί η Δ/νση Πολεοδομικού Σχεδιασμού με το υπ’ αριθμ. Σ/ 
313/Δ/20.2.89 Υπηρεσιακό της Σημείωμα. 

4) Τις από 13.4.88 αντιρρήσεις του ενδιαφερομένου Νικολάου 
Γεωργ. Πίτουρα για τον χαρακτηρισμό ως διατηρητέου του πα¬ 
ρακάτω κτιρίου. 

5) Την από 25.11.88 εισήγηση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών επί των αντιρρή¬ 
σεων των ενδιαφερομένων, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται 
εντός του ρυμοτομικού σχεδίου του Δήμου Πατρέων (Ν. Αχαΐας) 
επί των οδών Μεσολογγίου και Ασημ. Φωτήλα 10 φερόμενο ως 
ιδιοκτησία Νικολάου Γεωργ. Πίτουρα όπως φαίνεται με μαύρη 
διαγράμμιση στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης Τοπο¬ 
γραφικών Εφαρμογών με την υπ’ αριθμ. 53450/1989 πράξη 
του. Ακριβές αντίγραφο του διαγράμματος αυτού θα είναι αναρ- 
τημένο στην Δ/νση Τοπογραφικών Εφαρμογών - Τμήμα Αρχείου 
Σχεδίων του Υπουργείου Περιβάλλοντος Χωροταξίας και Δημ. 
Έργων επί είκοσι (20) τουλάχιστον ημέρες από την επομένη της 
δημοσίευσης της παρούσας απόφασης στην Εφημερίδα της Κυ¬ 
βερνήσεως. 


2) Διατηρητέο χαρακτηρίζεται το αρχικό κτίριο, και οι εναρμο¬ 
νιζόμενες με αυτό μεταγενέστερες προσθήκες, όχι όμως και τα 
κάθε είδους υπάρχοντα προσκτίσματα που αλλοιώνουν την μορφή 
του. Ο καθορισμός των προσκτισμάτων και οι επεμβάσεις που 
πρέπει να γίνουν σε αυτά πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, αλλοίωση ή καταστροφή των επί μέρους αρχιτε¬ 
κτονικών και διακοσμητικών στοιχείων του. 

4) Επιτρέπεται η επισκευή, η αποκατάσταση των όψεων, ο εκ- 
συγχρονιμός των εγκαταστάσεων, η ενίσχυση του φέροντα οργα¬ 
νισμού, η εσωτερική διαρρύθμιση καθώς και επεμβάσεις για λό¬ 
γους στατικούς ή λειτουργικούς, εφόσον δεν αλλοιώνεται ο αρχι¬ 
τεκτονικός χαρακτήρας του διατηρητέου κτιρίου. 

5) Απαγορεύεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν 
για την χρήση των χώρων του κτιρίου. 

6) α. Αίτηση για ανέγερση νέου κτιρίου στο οικόπεδο ή προ¬ 
σθήκες στο διατηρητέο κτίριο αποστέλλεται από την Πολεοδο- 
μική Υπηρεσία στην αρμόδια Δ/νση του Υπουργείου Περιβάλλο¬ 
ντος Χωροταξίας και Δημοσίων Έργων με γνώμη της ΕΠΑΕ, 
για ειδική ρύθμιση σύμφωνα με την παρ. 2 του άρθρου 4 του Ν. 
1577/88 περί ΓΟΚ εφόσον δεν παραβλάπτεται το διατηρητέο 
κτίριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο επιτρέπονται 
προσθήκες περιορισμένων διαστάσεων εφόσον κριθούν απαραίτη¬ 
τες για τη λειτουργική εξυπηρέτηση του κτιρίου μετά από 
έγκριση της ΕΠΑΕ. 

7) Για οποιαδήποτε οικοδομική εργασία στο εξωτερικό και 
εσωτερικό του διατηρητέου κτιρίου και στον περιβάλλοντα χώρο 
του, καθώς και για την τοποθέτηση επιγραφών, απαιτείται η 
έγκριση της ΕΠΑΕ. 

8. Η ισχύς της παρούσας απόφασης αρχίζει από την δημο¬ 
σίευση της στην Εφημερίδα της Κυβερνήσεως. 

Αθήνα, 18 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
-♦- 

Αριθ. 19583/Π-598 (7) 

Αναστολή έκδοσης οικοδομικών αδειών κτιρίων επαγγελματικής για 
ένα τρίμηνο στο Δ’ Ν. Ψυχικού. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Το Ν. 4599/86 περί σχέσεων Κράτους - Πολίτη κλπ. 

2. Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και ειδικώτερα τα άρθρα 8 παρ. 1 και 85Α. 

3. Τις διατάξεις του υπ’ αριθμ. 183 Π.Δ/τος ΦΕΚ 70Α. 

4. Την υπ’ αριθμ. 42/10.7.89 απόφαση του Δημ. Συμβουλίου του 
Δήμου Ν. Ψυχικού. 

5. Την υπ’ αριθμ. 10311/Π-477/1.6.87 απόφασή μας. 

6. Την από 13.7.89 γνωμοδότηση του ΣΧΟΠ Νομαρχίας Ανατ. Ατ¬ 
τικής, αποφασίζουμε: 

Την αναστολή έκδοσης οικοδομικών αδειών τρεις (3) μήνες από την 
δημοσίευση σε ΦΕΚ της σχετικής Απόφασης Νομάρχη για κτίρια που 
αφορούν επαγγελματική χρήση. Από την αναστολή εξαιρούνται οι ιδιο¬ 
κτησίες, όπως υφίστανται κατά την ημερομηνία δημοσίευσης της πα¬ 
ρούσας απόφασης που έχει πρόσωπο στο βασικό οδικό δίκτυο όπως κα¬ 
θορίζεται με το Π.Δ. 414/80/(ΦΕΚ 113Α). 

Επίσης εξαιρούνται άδειες που έχουν υποβληθεί στην Υπηρεσία μέχρι 

την ημερομηνία έναρξης ιοχύος της αριθμ. 1034/Π-477/1.6.87 από¬ 
φαση Νομάρχη χαι είναι πλήρεις σύμφωνα με το Π.Δ. από 8.9.83 «περί 
τρόπου έκδοσης αδειών». 

Αγ. Παρασχευή, 21 Ιουλίου 1989 

Ο ΝΟΜΑΡΧΩΝ ΔΙΕΥΘΥΝΤΗΣ ΑΝΑΤ. ΑΤΤΙΚΗΣ 
ΔΗΜ. ΜΑΝΙΑΤΑΚΟΣ 

-φ- 

Αριθ. 23406/264/89 (8) 

Τροποποίηση ρυμοτομικού σχεδίου Κοινότητας Βριλησσίων, με 
το χαρακτηρισμό ως χώρου σχολείου του ΒΚ 66χ, Δημοσίου 
κτήματος. 

Ο ΝΟΜΑΡΧΗΣ ΑΝΑΤ/ΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και συ¬ 
μπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 περί εγκρίσεως τροποποιήσεων 
σχεδίων πόλεων. 

5. Την απόφαση 65/1987 του Δημοτικού Συμβουλίου Βρι- 
λησσίων. 

6. Το πρακτικό της 6.6.89 της 30 Συνεδρίας, 8ης πράξης του 
Συμβουλίου ΧΟΠ. 

Εγκρίνουμε την τροποποίηση του ρυμοτομικού σχεδίου και συ¬ 
γκεκριμένα τον χαρακτηρισμό του παραπάνω χώρου ως σχο¬ 
λείου και συγκεκριμένα για ανέγερση 1ου Νηπιαγωγείου Βριλησ- 
σίων στα ΒΚ 66χ, δημόσιο κτήμα, όπως αυτό απεικονίζεται στα 
συνημμένα τοπογραφικά διαγράμματα του ΟΣΚ και προτείνεται 
στις αποφάσεις 7311/88 του Νομάρχη Α. Αττικής και 65/87 
της Κοινότητας Βριλησσίων. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αγία Παρασκευή, 20 Ιουλίου 1989 

Ο Νομαρχών Δ/ντής 
ΔΗΜ. ΜΑΝΙΑΤΑΚΟΣ 

- + -- 

Αριθ. 9533/262/ 89 (9) 

Τροποποίηση ρυμοτομικού σχεδίου στο Δήμο Ν. Ιωνίας για ανα¬ 
στολή έκδοσης οικοδομικών αδειών στο Ο.Τ 230 του δήμου 
Ν. Ιωνίας και για χαρακτηρισμό του χώρου ως σχολείου. 

Ο ΝΟΜΑΡΧΗΣ ΑΝΑΤ/ΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και συ¬ 
μπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 περί εγκρίσεως τροποποιήσεων 
σχεδίων πόλεων, 

5. Την απόφαση 65 της 7.3.89 του Δημ. Συμβουλίου Ν. Ιω¬ 
νίας.. 

6. Το πρακτικό της 23.5.1989 27 συνεδρία και 7 πράξη του 
Συμβουλίου ΧΟΠ. 

Εγκρίνουμε την τροποποίηση του ρυμοτομικού σχεδίου με την 
αναστολή έκδοσης οικοδομικών αδειών στο Ο.Τ 230 για ένα τε- 

τράμηνο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αγία Παρασκευή, 20 Ιουλίου 1989 

Ο Νομαρχών Δ/ντής 
ΔΗΜ. ΜΑΝΙΑΤΑΚΟΣ 

-♦-- 

Αριθ. 20709/556/89 (10) 

Τροποποίηση ρυμοτομικού σχεδίου Δήμου Μεταμόρφωσης στο 
Ο.Τ. 74 και 75 για τον χαρακτηρισμό τους ως χώρου σχο¬ 
λείου μετά από συνέννωση των και κατάργηση της μεταξύ αυ¬ 
τών οδού. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και συ¬ 
μπληρώθηκε μεταγενέστερα». 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Τις υπ’ αρ. 28/87 του Δ.Σ. του Δήμου Μεταμόρφω¬ 
σης. 

5. Το πρακτικό 39 της συνεδρίας 46 του ΣΧΟΠ. 

6. Τις διατάξεις του Π.Δ. 183 περί εγκρίσεως τροποποιήσεων 
σχεδίων πόλεων, αποφασίζουμε: 

Εγκρίνουμε την τροποποίηση του ρυμοτομικού σχεδίου του 
Δήμου Μεταμόρφωσης στο Ο.Τ. 74 και 75 για: 

α) Τον αποχαρακτηρισμό τους από πλατεία και αγορά και το 
χαρακτηρισμό τους σε χώρο σχολείου και 

β) Κατάργηση του δρόμου που χωρίζει τα παραπάνω Ο.Τ. και 
την δημιουργία ενιαίου Ο.Τ. όπως φαίνεται στο τοπογραφικό διά¬ 
γραμμα που συνοδεύει την απόφαση. 

Το διάγραμμα αυτό να αναρτηθεί στη Δ/νση Πολεοδομίας 
Ανατ. Αττικής επί 15 ημέρες. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αγ. Παρασκευή, 20 Ιουλίου 1989 

Ο Νομαρχών Διευθυντής 
ΔΗΜ. ΜΑΝΙΑΤΑΚΟΣ 

--φ- 

Αριθ. 8132/229/89 (11) 

Τροποποίηση ρυμοτομικού σχεδίου Δήμου Χαλανδρίου στα Ο.Τ. 

747 και 750 για τη μετατόπιση των Ο και Ρ, γραμμών με¬ 
ταξύ αυτών και του πεζόδρομου της μεταξύ των Ο.Τ. 747, 

748 και 750 οδού Δημοσθένους. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και συ¬ 
μπληρώθηκε μεταγενέστερα». 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 περί εγκρίσεως τροποποιήσεων 
σχεδίων πόλεων. 

5. Την απόφαση 250/87 του Δημ. Συμβουλίου του Χαλαν¬ 
δρίου. 

6. Το πρακτικό της 27 συνεδρίας, 9 πράξη της 23.5.89 του 
ΣΧΟΠ, αποφασίζουμε: 

Εγκρίνουμε την τροποποίηση του ρυμοτομικού σχεδίου Χα¬ 
λανδρίου, για τη μετατόπιση των οικοδομικών και ρυμοτομικών 
γραμμών μεταξύ των Ο.Τ. 747 και 750 και το χαρακτηριστικό 
της οδού Δημοσθένους μεταξύ των Ο.Τ. 747, 748 και 750 σε 
πεζόδρομο. 

Το παραπάνω διάγραμμα να αναρτηθεί στη Δ/νση Πολεοδο¬ 
μίας για 15 μέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 20 Ιουλίου 1989 

Ο Νομαρχών Διευθυντής Εσωτερικών 
ΔΗΜ. ΜΑΝΙΑΤΑΚΟΣ 


♦ 


Αριθ, 20646/332/89 ' (12) 

Τροποποίηση ρυμοτομικού σχεδίου Κηφισιάς έναντι του Ο.Τ. 
224 στην περιοχή Ζηρινείου. 


Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και συ¬ 
μπληρώθηκε μεταγενέστερα». 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 περί εγκρίσεως τροποποιήσεων 
σχεδίων πόλεων. 

5. Την απόφαση 260/88 του Δημ. Συμβουλίου Κηφισίας. 

6. Το πρακτικό της 6.6.89 της 30 Συνεδρίας, 5 πράξη του 
Συμβουλίου ΧΟΠ, αποφασίζουμε: 

Την απόρριψη της αιτουμένης τροποποιήσεως, για να εξετα- 
σθεί η περίπτωση κατά μελέτη του Γενικού Πολεοδομικού Σχε¬ 
δίου της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Νομαρχών Διευθυντής 
ΔΗΜ. ΜΑΝΙΑΤΑΚΟΣ 

- ♦- 

Αριθ. 20712/559/89 (13) 

Τροποποίηση ρυμοτομικού σχεδίου Δήμου Ν. Ιωνίας για τον χα¬ 
ρακτηρισμό τμημάτων των ΟΤ 357Β, 435Α και 538 ως κοι¬ 
νοχρήστων για δημιουργία παιδικών χαρών. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και συ¬ 
μπληρώθηκε μεταγενέστερα». 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και 
συμπληρώθηκαν με το Ν.Δ: 1018/71. 

4. Τις διατάξεις του Π.Δ. 183 περί εγκρίσεως τροποποιήσεων 
σχεδίων πόλεων. 

5. Την απόφαση 267/87 του Δ.Σ. Ν. Ιωνίας. 

6. Το πρακτικό 32 της συνεδρίας 46 του ΣΧΟΠ, αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου του 
Δήμου Ν. Ιωνίας στα ΟΤ 357Β, 538 και 435Α για τον χαρα¬ 
κτηρισμό τμημάτων τους όπως αυτά απεικονίζονται στα τοπο¬ 
γραφικά διαγράμματα σε κοινόχρηστους χώρους για τη δημιουρ¬ 
γία παιδικών χαρών. 


Τα διαγράμματα αυτά να αναρτηθούν στη Δ/νση Πολεοδομίας 
επί 15 ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 20 Ιουλίου 1989 

Ο Νομαρχών Διευθυντής 
ΔΗΜ. ΜΑΝΙΑΤΑΚΟΣ 

- ♦- 

Αριθ. 432756/1252 (14) 

Διόρθωση ασυμφωνίας μεταξύ εγκεκριμένου σχεδίου και της δια¬ 
μορφωμένης στο έδαφος κατάστασης του Δήμου Κερατσινίου 

στην οδό Κολοκοτρώνη. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη:. 

Τις διατάξεις: 

1. Του άρθρου 6 του Ν.Δ/τος της 17.7.23. 

2. Του Π.Δ. της 18/27.10.1925 «περί του τρόπου διορθώ- 
σεως ασυμφωνιών μεταξύ εγκεκριμένου σχεδίου και του επί του 
εδάφους εφαρμοσθέντος τοιούτου». 

ί 

3. Το άρθρ. 2 του Β.Δ/τος της 10-5/27.6.1958. 

4. Την απόφαση 24712/1248/82 όπως τροποποιήθηκε με 
την 13905/721/82 «περί αναμορφώσεως Συλλογικών οργά¬ 
νων Γνωμοδοτικής αρμοδιότητας του ΥΧΟΓΙ». 

5. Το Π.Δ/γμα 910/77 «περί οργανισμού Τ.Δ.Ε.». 

6. Το Ν. 1032/80 περί ΤΧΟΠ. 

7. Το Ν. 1558/85 «περί Κυβερνήσεως και Κυβερνητικών ορ¬ 
γάνων» άρθρ. 24 παρ. 1 (ΦΕΚ 137/Α/85). 

8. Την 34107/88 εγκ. Νομαρχίας Πειραιά «αρμοδιότητες 
Προϊσταμένων Δημ. Πολιτικών Υπηρεσιών Νομαρχίας Πει¬ 
ραιά». 

9. Την 16702/4.3.88 κοινή απόφαση των Υπουργών Προε¬ 
δρίας, Εσωτερικών Οικονομικών (ΦΕΚ 150/Β/18.3.88). 

10. Την με αρ. 130/89 απόφαση του Δημ. Συμβουλίου του 
Δήμου Κερατσινίου. 

11. Τη γνωμοδότηση του Ν.Σ. ΠΕΧΩΔΕ από τη συνεδρίαση 
της 14.7.89 πρακτικό 22, αποφασίζουμε: 

. Εγκρίνεται η διόρθωση ασυμφωνίας μεταξύ εγκεκριμένου σχε¬ 
δίου και διαμορφωμένης στο έδαφος κατάστασης στην οδό Κολο¬ 
κοτρώνη του Δήμου Κερατσινίου με διόρθωση της οικοδομικής 
γραμμής και από τις δύο πλευρές του δρόμου, όπως σημειώνεται 
στο τοπογραφικό διάγραμμα σε κλ. 1:500 που συνδέει αυτή την 
απόφαση. 

Για την ενημέρωση των ενδιαφερομένων το σχεδιάγραμμα θα 
αναρτηθεί επί 15/θήμερον στα Γ ραφεία της Δ/νσης Πολεοδομίας 
Πειραιά, Νοταρά 93-95. 

Πειραιάς, 18 Ιουλίου 1989 

Η Νομαρχούσα Διευθύντρια 
I. ΛΕΠΕΤΣΟΥ 

(15) 

ΑΠΟΦΑΣΗ ΑΡΙΘ. 992 

Ανάκληση της απόφασης για αναστολή χορήγησης οικοδομικών, 
αδειών, για έξι μήνες στο Ο.Τ. 140 της περιοχής 95, (γειτο¬ 
νιά Προμπονά), μεταξύ των οδών Ανθέων, Τελεσίου, Προ- 
μπονά, Ερμίππου και Εράτωνος, που δημοσιεύτηκε στο ΦΕΚ 
77/10.2.89, τεύχος Δ’. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 21η της 20ης Ιουνίου 1989 

Αφού έλαβε υπόψη: 

1. Τις διατάξεις τών άρθρων 8 και 85Α, του από 17.7.23 
Ν.Δ/γματος, όπως συμπληρώθηκε με το άρθρο 1 του Ν. 
551/77 (ΦΕΚ 68Α). 

2. Το από 29.12.1986 Π.Δ. (ΦΕΚ 16/21.1.87, τεύχος Δ’) 
και ειδικότερα το άρθρο 1 παρ. 1 σχετικά με την αρμοδιότητα 
επιβολής από το Δημοτικό Συμβούλιο του Δήμου Αθηναίων ανα¬ 
στολής εκδόσεως οικοδομικών αδειών. 


3. Το με αρ. πρωτ. 49250/89 Δημαρχιακό έγγραφο. 

4. Ολόκληρο το σχετικό φάκελο και μετά τη συζήτηση που 
έγινε, αποφασίζει: 

Εγκρίνει την ανάκληση της απόφασης για αναστολή χορήγη¬ 
σης οικοδομικών αδειών, για έξι μήνες στο Ο.Τ. 140 της περιο¬ 
χής 95, (γειτονιά Προμπονά), μεταξύ των οδών Ανθέων, Τελε¬ 
σίου, Προμπονά, Ερμίππου και Εράτωνος, που δημοσιεύτηκε στο 
με αρ. 77/10.2.89, τεύχος Δ’ ΦΕΚ, επειδή δεν υπάρχουν πια οι 
λόγοι για τους οποίους επιβλήθηκε. 

Συγκεκριμένα ολοκληρώθηκε η μελέτη για την τροποποίηση 
του σχεδίου πόλεως στην περιοχή από την οποία βγήκε το συμπέ¬ 
ρασμα να μη προχωρήσουμε την τροποποίηση. 

Η ισχύς της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Ο Προέδρος 

ΙΩΑΝΝΗΣ Κ. ΒΛΑΧΟΓΙΑΝΝΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30’ 

ΤΕίΕΧ 

22.3211 ΥΡΕΤ 6Β 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (θαέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 

» 

» 

» 

Β* 

» 

10.000 

V) 

» 

» 

» 

Γ' 

» 

4.000 

δ) 

» 

» 

» 

Δ' 

» 

10.000 

ε> 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















